เบลล่า นำทีมละคร ให้รักพิพากษา เซอร์ไพรส์วันเกิด กองทัพ พีค
เดินหน้าถ่ายทำกันอย่างต่อเนื่อง สำหรับละครโรแมนติกที่ทุกคนรอคอย อย่างละคร ให้รักพิพากษา Daretolove ทางช่อง33 HD จนตอนนี้พระเอกนางเอกคู่จิ้นสายเลือดใหม่ เบลล่า-ราณี และพระเอกรุ่นน้อง กองทัพ พีค เข้าขากันอย่างสุดๆ งานนี้ถึงคิวถ่ายละครตรงกับเบิร์ธเดย์วันเกิด พระเอกเข้าสู่ปีที่ 19 เต็มวัย นางเอกรุ่นพี่อย่าง สาวเบลล่า เลยขอร่วมมือกับผู้จัดในตำนานอย่าง แม่หนู-สรวงสุดา และผู้จัดฯ คนเก่ง พี่ต้น-ณฐนนท์ แห่งค่าย ชลลัมพี โปรดักชั่น ทำเซอร์ไพรส์พระเอกป้ายแดงอย่างสุดซึ้งโดยช่วงระหว่างพักกองฯ เบลล่า แอบย่องเงียบ ถือคัพเค้กปักเทียนอย่างสวยงามมามอบให้พระเอกรุ่นน้องแบบไม่ทันตั้งตัว ทำเอา กองทัพ พีค ออกอาการตกใจ ยิ้มแก้มปริ จากเหตุการณ์สุดประทับใจในครั้งนี้ที่ทุกคนตั้งใจทำให้ ต่อด้วยของขวัญสุดพิเศษจากผู้จัดฯ ค่ายชลลัมพี พี่ต้น-ณฐนนท์ ที่ส่งต่อช่อดอกไม้กุหลาบเงินขวัญถุง มอบให้ หนุ่มกองทัพ พีค ในวัย 19 ปีเต็ม ฉลองตำแหน่งพระเอกเลือดใหม่ของวงการ โดยมีพระเอกรุ่นใหญ่อย่าง พี่อู๋-ธนากร และนักแสดงดาวรุ่ง ลาล่า-ลาริสา ร่วมร้องเพลงอวยพรในครั้งนี้ด้วย งานนี้พระเอกหน้าใสกิ๊กวัย 19 ปี ถึงกับตั้งใจอธิษฐานขอพรฉลองวันเกิดอย่างยาวนานเลยทีเดียว
พระเอกนางเอกคู่จิ้นสายเลือดใหม่ เบลล่า-ราณี และ พระเอกรุ่นน้อง กองทัพ พีค เข้าขากันอย่างสุดๆ งานนี้ถึงคิวถ่ายละครตรงกับเบิร์ธเดย์วันเกิด พระเอกเข้าสู่ปีที่ 19 เต็มวัย
กองทัพ พีค,ให้รักพิพากษา,ให้รักพิพากษา Dare To Love,เบลล่า เซอร์ไพรส์วันเกิด,เบลล่า ราณี,วันเกิด กองทัพ พีค,เซอร์ไพรส์วันเกิด,ดารา